ନୂଆଦିଲ୍ଲୀ : ସାମସଙ୍ଗ କମ୍ପାନି ତାର ନୂଆ ସ୍ମାର୍ଟଫୋନ "ଗାଲାକ୍ସି ଏମ୍-୩୦ଏସ"ର ବଜାର ପ୍ରବେଶ କରିଛି। ଏଥିରେ ୪ଜିବି ରାମ ସହିତ ୧୨୮ଜିବି ଷ୍ଟୋରେଜ ରହିଛି। ଏହା ପୂର୍ବରୁ ସାମସଙ୍ଗ ଗାଲାକ୍ସି ଏମ୍-୩୦ଏସର ଦୁଇଟି ମଡ଼େଲରେ ବଜାର ପ୍ରବେଶ କରାଯାଇଥିଲା। ଯେଉଁଥିରୁ ଗୋଟିଏ ୪ ଜିବି ରାମ ସହିତ ୬୪ଜିବି ଷ୍ଟୋରେଜ୍ ଏବଂ ୬ଜିବି ରାମ ସହିତ ୧୨୮ଜିବି ଷ୍ଟୋରେଜ୍ ମଡେଲ ଅନ୍ତର୍ଭୁକ୍ତ ଥିଲା।
ସାମସଙ୍ଗ ଗାଲାକ୍ସି ଏମ୍-୩୦ଏସରେ ୬ହଜାର ଏମ୍ଏଚ୍ ବ୍ୟାଟେରି, ଟ୍ରିପଲ୍ ରିଅର କ୍ୟାମେରା ସେଟଅପ୍ ଏବଂ ୬.୪ ଇଞ୍ଚ ଇନଫିନିଟି ୟୁ ସୁପର ଏମୋଲେଡ ଡିସପ୍ଲେ ରହିଛି। ଯାହାର ରିଜୋଲ୍ୟୁସନ୍ ୧୦୮୦/୨୩୪୦ ପିକ୍ସେଲ। ଏହା ଆଣ୍ଡ୍ରଏଡ୍ ୯.୦ ପାଇ ଅପରେଟିଂ ସିଷ୍ଟମରେ କାମ କରିବ। ଉତ୍ତମ କାର୍ଯ୍ୟ ଦକ୍ଷତା ପାଇଁ, କମ୍ପାନୀ ଏହି ଫୋନରେ ଏକ ନୂତନ ଅକ୍ଟାକୋର ସାମସଙ୍ଗ ଏକ୍ସିନୋ ୯୬୧୧ ଚିପସେଟ୍ ଦେଇଛି।
ଏହି ଫୋନରେ ଟ୍ରିପଲ୍ ରିଅର କ୍ୟାମେରା ସେଟଅପ୍ ମିଳିବ। ଯେଉଁଥିରେ ୪୮ ମେଗାପିକ୍ସେଲ ପ୍ରାଥମିକ କ୍ୟାମେରା, ୮ ମେଗାପିକ୍ସେଲ ଅଲ୍ଟ୍ରା ୱାଇଣ୍ଡ ଆଙ୍ଗଲ୍ ଲେନ୍ସ ଏବଂ ୫ ମେଗାପିକ୍ସେଲର ଗଭୀରତା ସେନ୍ସର ରହିଛି। ଏହି ସମୟରେ ଉପଭୋକ୍ତାମାନେ ୧୬ ମେଗାପିକ୍ସେଲ କ୍ୟାମେରା ସହିତ ଏକ ଉଜ୍ଜ୍ୱଳ ସେଲଫି କ୍ଲିକ୍ କରିବାକୁ ସମର୍ଥ ହେବେ। ସଂଯୋଗୀକରଣ ଦୃଷ୍ଟିରୁ କମ୍ପାନି ଏହି ଫୋନରେ ୪ଜି ଭୋଲଟିଇ, ୱାଇ-ଫାଇ, ଜିପିଏସ୍, ବ୍ଲୁଟୁଥ୍ ୫.୦ ଏବଂ ୟୁଏସବି ପୋର୍ଟ ଭଳି ଫିର୍ଚର ରହିଛି।
ଏହାର ୪ଜିବି ରାମ + ୬୪ଜିବି ଷ୍ଟୋରେଜ୍ ମଡ଼େଲର ମୂଲ୍ୟ ୧୩ହଜାର ୯୯୯ଟଙ୍କା। ସେହିପରି ଏହାର ୪ଜିବି ରାମ୍ ଏବଂ ୧୨୮ ଜିବି ଷ୍ଟୋରେଜ ମଡେଲର ମୂଲ୍ୟ ୧୪ହଜାର ୯୯୯ ଟଙ୍କା ।
